למרות ש-B 1903 נקלע לא פעם לקשיים כלכליים גדולים, את הגירעונות משנת 1978 ואילך כיסה תמיד אחד משחקני המועדון מקבוצת האלופה של 1938, עורך הדין ואיש העסקים אלכס פרידמן. מסוף שנות ה-80, פרידמן מממן רכישות של שמות חזקים כמו מייקל מנישה, פייר לארסן, טורבן פיצ'ניק וקרסטן וג'נסן, בעוד שחקנים כמו פר פרנדסן ולארס הייר נילסן עולים מקבוצות הנוער.
עם בני יוהנסן כמאמן, בשנת 1990 הגיעה הקבוצה למקום השני בליגה הבכירה והעפילה לגביע אופ"א של עונת 1991/1992, שם ניצחה את באיירן מינכן בחוץ בניצחון מרשים של 6-2. בהמשך הגיעה הקבוצה אף עד לרבע גמר הגביע אך הודחה על ידי טורינו.
באותה עונה, B 1903 נמצאת ממש בצמרת ליגת העל, אבל שלושת המשחקים האחרונים לפני המיזוג עם KB ב-1992 לא התקיימו. ב-28 במאי 1992, הפסידה B 1903 בתוצאה 0-3 בגמר הגביע ל-AGF באצטדיון ארהוס. שלושה ימים לאחר מכן, הקבוצה מאבדת את המקום הראשון בליגת העל לאחר תבוסה נוספת ל-AGF, ובמחזור האחרון לינגבי ב"ק בהחלט לוקחת את האליפות, כשב' 1903 מפסידה בבית מול לינגבי עם 1-0.
לאחר מכן התאחדה הקבוצה עם קבוצת KB והמשיכה את דרכה כפ.צ. קופנהגן. בינתיים הוקמה הקבוצה המקורית מחדש על ידי תומכיה כמועדון חובבני בליגות הנמוכות.
קאלום סיסאי
קאלום קסזייבה טרייסי סיסאי (באנגלית: Kallum Xzeiba Tracey Cesay; נולד ב-4 בספטמבר 2002 בלונדון שבאנגליה) הוא כדורגלן אנגלי שמוצאו מסיירה לאון המשחק בעמדת המגן הימני במחלקת הנוער של טוטנהאם הוטספר ובנבחרת סיירה לאון.
קריירת מועדונים.
סיסאי שיחק במחלקת הנוער של וסטהאם יונייטד, ובהמשך עבר למחלקת הנוער של טוטנהאם הוטספר.
קריירה בינלאומית.
ב-29 במרץ 2022 ערך סיסאי את הופעת הבכורה שלו בנבחרת סיירה לאון, בניצחון 2-1 על נבחרת הרפובליקה של קונגו. הוא הבקיע את שני השערים של נבחרתו.
תו הטעמה משני
ודאט מוריקי
ודאט מוריקי (באלבנית: Vedat Muriqi; נולד ב-24 באפריל 1994) הוא כדורגלן קוסובני המשחק בעמדת החלוץ במועדון הספרדי מיורקה מהלה ליגה, ובנבחרת קוסובו בכדורגל.
קריירת מועדונים.
טאוטה דורס.
מוריקי גדל במועדון של עיר הולדתו, ליריה פריזרן. ב־14 בינואר 2013 הוא עבר לטאוטה דורס מליגת העל האלבנית בחוזה לשנה וחצי, לאחר שהרשים במשחק ידידות. ב־4 בפברואר 2013 הוא ערך את הופעת הבכורה שלו כשפתח בהרכב ברבע גמר הגביע האלבני מול KF Bylis. ב־23 בפברואר הוא ערך את הופעת הבכורה שלו בליגה, כשנכנס כמחליף בתיקו 1–1 מול קיי אף טירנה.
השאלה לבסה קביה.
ב־5 בינואר 2014 הושאל מוריקי לבסה קביה מליגת העל האלבנית עד תום עונת 2013/2014. ב־1 בפברואר 2014 הוא ערך את הופעת הבכורה שלו, כשנכנס כמחליף וכבש שער בתיקו 2–2 מול לאצ'י.
גירסונספור.
ב־8 באוגוסט 2014 חתם מוריקי על חוזה לשנתיים בבגירסונספור מליגת המשנה הטורקית. הוא ערך את הופעת הבכורה שלו ב־14 בספטמבר 2014 בהפסד הביתי 1–0 לאדנה דמירספור.
גנצ'לרבירלי.
ב־31 במאי 2016 חתם מוריקי על חוזה לשלוש שנים בגנצ'לרבירלי מליגת העל הטורקית. ב־21 באוגוסט 2016 הוא ערך את הופעת הבכורה כשנכנס כמחליף וכבש את השער השני בניצחון 2–0 על גזיאנטפספור.
ריזספור.
ב־11 בינואר 2018 חתם מוריקי בריזספור, היורדת הטרייה לליגת המשנה הטורקית. הוא ערך את הופעת הבכורה שלו עשרה ימים לאחר מכן, כשפתח בהרכב וכבש צמד בניצחון 3–0 על מאניסאספור. מוריקי כבש 8 שערים ב־16 הופעות, וסייע לקבוצתו לסיים כאלופת הליגה השנייה ולהעפיל לליגת העל הטורקית. גם בעונת 2018/2019 שמר מוריקי על יחס שערים דומה, עם 17 שערים ב־34 הופעות, וסיים יחד עם ריזספור במקום האחד־עשר בליגה. מוריקי סיים את העונה כסגן מלך השערים, בנוסף לשמונה בישולים (מקום שביעי בליגה).
פנרבחצ'ה.
לאחר עונה וחצי מוצלחות בריזספור, חתם מוריקי ב־8 ביולי 2019 על חוזה לארבע שנים בפנרבחצ'ה, אחת משלוש הקבוצות הגדולות בטורקיה, תמורת 3.5 מיליון אירו ששולמו לריזספור. ב־19 באוגוסט 2019 הוא ערך את הופעת הבכורה כשפתח בהרכב ואף כבש את השער השני בניצחון הביתי 5–0 על גאזישהיר גזיאנטפ. מוריקי כבש 17 שערים ב־36 הופעות בכל המסגרות, אך פנרבחצ'ה סיימה במקום השביעי בלבד.
לאציו.
ב־15 בספטמבר 2020 חתם מוריקי לחמש שנים בלאציו מהסרייה א', תמורת 17.5 מיליון אירו ששולמו לפרנבחצ'ה. ב־17 באוקטובר 2020 הוא ערך את הופעת הבכורה כשהחליף את פליפה קאייסדו בתבוסה 3–0 לסמפדוריה. שלושה ימים לאחר מכן הוא שיחק בניצחון 3–1 על בורוסיה דורטמונד במסגרת ליגת האלופות, ובכך הפך לשחקן הקוסובני הראשון שמשחק בטורניר זה.
מיורקה.
ב-31 בינואר 2022 מוריקי הושאל למיורקה מהלה ליגה עם תום עונת 2021/2022. דווח כי מיורקה שילמה תמורתו מיליון אירו. הופעת הבכורה שלו הגיעה ב־2 בפברואר, כשפתח בהרכב בהפסד 1–0 לראיו ואיקאנו ברבע גמר גביע המלך הספרדי. שלושה ימים לאחר מכן הוא ערך הופעת בכורה בליגה, כשפתח בהרכב וכבש את השער השני והמכריע בניצחון הביתי 2–1 על קדיס. בחצי העונה שנותרה, מוריקי תרם חמישה שערים ושלושה בישולים, והיה השחקן המכריע בהישרדותה של מיורקה בלה ליגה, עם נקודה אחת בלבד מעל המקום ה־18, שמוביל לירידה לסגונדה. מוריקי אף זכה בפרס שחקן החודש בלה ליגה לחודש מאי.
ב־2 ביולי לאציו ומיורקה הגיעו לסיכום על העברה קבועה, ומוריקי חתם לחמש שנים במיורקה.
קריירה בינלאומית.
נוער.
קוסובו עד גיל 21.
ביוני 2013 נכלל מוריקי בסגל קוסובו עד גיל 21 לגביע ואלה לנוער 2013 . ב־12 ביוני 2013 הוא ערך את הופעתו היחידה וכבש את שערו היחיד בתיקו 2–2 מול גאנה עד גיל 20, בחצי גמר הגביע.
אלבניה עד גיל 21.
ב־15 באוקטובר 2013 ערך מוריקי את הופעת הבכורה שלו באלבניה עד גיל 21, לאחר שהחליף את הרולינד שאלה בהפסד 1–0 לבוסניה והרצגובינה עד גיל 21, במסגרת מוקדמות אליפות אירופה בכדורגל עד גיל 21 - 2015.
בוגרים.
ב־30 באוגוסט 2016 זומן מוריקי לראשונה לסגל נבחרת קוסובו בכדורגל לקראת משחק מול במסגרת מוקדמות מונדיאל 2018. ב־9 באוקטובר 2016 הוא ערך את הופעת הבכורה שלו במדים הלאומיים, כשפתח בהפסד 3–0 ל במסגרת מוקדמות המונדיאל. מוריקי הוא מלך השערים של קוסובו בכל הזמנים (20 שערים, נכון ל־12 ביוני 2022).
חיים אישיים.
ודאט מוריקי נולד בפריזרן, קוסובו, סרביה ומונטנגרו (כיום קוסובו) להורים קוסובנים-אלבנים. בנוסף לאזרחותו הקוסובנית והאלבנית, ביולי 2015 הוא קיבל אזרחות טורקית תחת השם Vedat Muriç.
סטטיסטיקות קריירה.
מועדונים.
נכון ל־22 במאי 2022.
בינלאומי.
מעודכן ל־12 ביוני 2022.
מתן (אסלאם)
המַתְן (בערבית: مَتْن; המשמעות המילולית: תוכן) הוא השני משני חלקי החדית'. זהו החלק המכיל את המסר של החדית', כלומר את הציטטה מדברי מוחמד, ללא שרשרת המוסרים, המופיעה בחלק הראשון שהוא האסנאד.
התכנים של המתן כוללים דברים על מעשיו, אימרותיו, מידותיו, דעותיו ודרכי חייו של מוחמד. הם מהווים, לצד הקוראן, את אחד היסודות של ההלכה האסלאמית ומקיפים את כל היחסים שבין האדם לאל ובין אדם לחברו: דרכי התפילה, הצום, העלייה לרגל, דיני האישות, ענייני המסחר, הכנסת אורחים, היגדים פילוסופיים ועוד. תוכני המתן כוללים הוראות בכל התחומים, החל מהעניינים החשובים ביותר, כמו ניהול מדינה ומלחמות, וכלה בפרטים האישיים הקטנים ביותר, כגון צביעת זקן וצחצוח שיניים. התכנים משקפים את הסונה, דרך חייו של מוחמד שאותה יש לחקות ולדבוק בה. הסונה נמסרת בתכני המתן בצורת סיפורים, מסורות או מאמרים המובאים מפי מוחמד או אחד ממקורביו.
המאבק בין תנועות חברתיות, מפלגות פוליטיות וזרמים דתיים שונים בקרב האסלאם הצמיח תכנים רבים שהושמו בפי מוחמד, חלקם מנוגדים זה לזה. בתחילה לא הייתה המסירה בנוסח מילולי מדויק אלא בנוסח משתנה המוסר את תוכן הדברים, וקיים אף חדית' שלפיו מוחמד אישר את דרך המסירה הזאת: "אין רע בכך שתוסיפו או תחסירו ממה ששמעתם כל עוד תמסרו את משמעות הדברים בלי להתיר את האסור ולאסור את המותר". מטבע הדברים המסרים קיבלו אופי פרשני משתנה. רק עם העלאת החדית'ים על הכתב, התפתחה בהדרגה הקפדה על מסירה מילולית מדויקת, היות שהיה ידוע שמופצים גם חדית'ים מזויפים מטעמים אינטרסנטיים. יש גם תוכני מתן שחוזרים על עצמם בשינויי נוסח קלים ומתבססים על שרשרות מוסרים שונות.
כצורך להבחין ברמת האמינות של החדית'ים השונים התפתח מדע החדית'. חכמי האסלאם שעסקו במדע החדית' לא העזו לגעת בתכני המתן והסתפקו בבדיקה ובביקורת על שרשרות המוסרים שבאסנאד, שכן מוחמד יכול לומר כל דבר מראש, לקבל כל תנועה ולהביע כל דעה.
המדע האירופי החדיש יצא מנקודת ראות אחרת ובדק בעיקר את המתן, דבר שחכמי האסלאם לא הרשו לעצמם. ביקורת תוכני המתן במחקר האקדמי האירופי נסמכת על ביקורת הטקסט ההיסטורי בכלל ועל ביקורת המקרא בפרט, תחום שהתפתח במערב בעיקר מאז המאה ה-19. הנחת היסוד של הגישה הזאת היא שיש להטיל ספק בכל טקסט היסטורי ובכל גרסה מסורתית, עד שתוכח אמיתותם. גישה זאת הפוכה מעמדת המוסלמים, שלפיה כל חדית' הוא אמיתי, אלא אם הוכח אחרת. הסיבות לפקפק באמיתות התוכן הן, בין היתר, סתירות בין תכנים של חדית'ים שונים, תכנים מגמתיים, אנכרוניזמים, תכנים שמקורם בבירור בתרבויות שקדמו לאסלאם ועוד.
ז'והאן לפנאן
ז'והאן תיאו טום לפנאן (בצרפתית: Johann Théo Tom Lepenant; נולד ב-22 באוקטובר 2002 בגרנוויל שבצרפת) הוא כדורגלן צרפתי המשחק בעמדת הקשר האחורי בקבוצת אולימפיק ליון מליגת העל הצרפתית.
קריירת מועדונים.